Diari Oficial de la Generalitat Valenciana


Sumari del DOGV 9039, del 11-03-2021 (2021/2280)

RESOLUCIÓ de 2 de març de 2021, de la Conselleria d'Educació, Cultura i Esport, per la qual es modifica el Pla estratègic de subvencions d'aquesta conselleria per al període 2020-2023, aprovat per la Resolució de 23 de març de 2020.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9039

Data del DOGV
:   11-03-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/2280


Data del document
:   02-03-2021

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 2 de març de 2021, de la Conselleria d'Educació, Cultura i Esport, per la qual es modifica el Pla estratègic de subvencions d'aquesta conselleria per al període 2020-2023, aprovat per la Resolució de 23 de març de 2020. [2021/2280]  
L'article 164.a de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (DOGV 7464, 12.02.2015), disposa que aquelles conselleries que tinguen previst atorgar subvencions hauran d'elaborar amb caràcter previ un pla estratègic de subvencions, en el qual s'integraran les subvencions que pretenguen atorgar, tant dels seus òrgans com dels seus organismes públics dependents i el contingut dels quals serà el determinat en la legislació bàsica estatal.  
L'article 8.1 de la Llei 38/2003, de 17 de novembre, general de subvencions, amb el caràcter de normativa bàsica, estableix que els òrgans de les administracions públiques o qualssevol ens que proposen l'establiment de subvencions, amb caràcter previ, hauran de concretar en un pla estratègic de subvencions els objectius i efectes que es pretenen amb la seua aplicació, el termini necessari per a la seua consecució, els costos previsibles i les seues fonts de finançament, que se supeditaran, en tot cas, al compliment dels objectius d'estabilitat pressupostària.  
  
Mitjançant la Resolució de 23 de març de 2020 d'aquesta conselleria, es va aprovar el Pla estratègic de subvencions per al període 2020-2023.  
La Llei de pressupostos de la Generalitat per a l'any 2021 inclou una línia de subvenció que no incloïa el Pla: S8592000, amb la denominació «Universitat d'Alacant». Per tant, s'ha d'actualitzar el contingut del document esmentat amb l'objectiu que aquest document oferisca tota la informació relativa a les subvencions de la Conselleria de manera completa i integrada, afavorint amb això la informació a la ciutadania i la transparència en la gestió.  
Vist tot això, fent ús de les atribucions conferides per l'article 28 de la Llei 5/1983, de 30 de desembre, del Consell; el Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries, i les seues atribucions; el Decret 184/2020, de 13 de novembre, del Consell, de modificació del Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, i en virtut del nomenament que conté el Decret 6/2019, de 17 de juny, del president de la Generalitat, resolc:  
  
Modificar el Pla estratègic de subvencions 2020-2023, de la Conselleria d'Educació, Cultura i Esport, per mitjà de la inclusió d'una nova línia de subvenció en el capítol referit a la Direcció General de Cultura i Patrimoni, d'acord amb el detall que figura com a annex únic.  
  
  
València, 2 de març de 2021.- El conseller d'Educació, Cultura i Esport: Vicent Marzà i Ibáñez.  
  
  
  
ANNEX ÚNIC  
Modificació del Pla estratègic de subvencions 2020-2023  
  
1. S'inclou en el Pla estratègic de subvencions, de la Conselleria d'Educació, Cultura i Esport 2020-2023, en el capítol referit a la Direcció General de Cultura i Patrimoni, la següent línia:  
  
Objectiu estratègic:  
Línia de subvenció: Universitat d'Alacant. Cap IV.  
Codi: S8592000  
Denominació: Universitat d'Alacant.  
Mode de concessió: concessió directa d'acord amb l'article 168.1 a) i 22.2 LGS. Subscripció de conveni de col·laboració.  
Beneficiari: Universitat d'Alacant.  
Descripció i finalitat: finançament de despeses derivades de les activitats d'incorporació d'obres de patrimoni bibliogràfic valencià, per mitjà de la digitalització, edició i difusió amb col·laboració de la BVNP.  
  
1. Àrees de competències afectades i sectors cap als quals es dirigeixen les ajudes:  
Universitat d'Alacant.  
2. Objectius i efectes que es pretenen amb la seua aplicació:  
Aportació a les activitats d'incorporació d'obres de patrimoni bibliogràfic valencià, per mitjà de la digitalització, edició i difusió a través de la Biblioteca Virtual Miguel de Cervantes Saavedra amb col·laboració de la BVNP.  
3. Mecanisme:  
Concessió directa i instrumentada mitjançant un conveni de col·laboració.  
4. Delimitació de les línies bàsiques de les bases reguladores:  
Subscripció del corresponent conveni de col·laboració entre el beneficiari i la conselleria concedent, compliment de les obligacions legals i pactades, i justificació de la realització de les activitats.  
  
5. Calendari: Anual  
Fins al 31 de desembre de cada any.  
6. Termini necessari per a la seua consecució:  
Anual.  
7. Costos previsibles per a la seua realització i fonts de finançament:  
20.000 euros. Finançament dels costos a través dels pressupostos propis de la Generalitat.  
8. Indicadors de seguiment i avaluació:  
El seguiment i avaluació contínua de les línies de subvenció antecedents s'efectuarà sobre l'aprovació prèvia de plans de control previstos en les bases reguladores, respecte de la realització de les activitats subvencionades per mitjà de la comprovació i control de la documentació de caràcter econòmic justificativa, i de la memòria d'actuació.  
  
Igualment es podrà realitzar control sobre el terreny, durant l'execució de l'activitat i/o a posteriori, així com de qualitat amb mostres aleatòries sobre un percentatge mínim del total concedit en cada línia de subvenció.